PTL พุ่งเกือบ 9% โบรกฯ มองกำไรปี 60 โตก้าวกระโดด
PTL พุ่งเกือบ 9% ล่าสุด เวลา 14.55 น. ราคาอยู่ที่ 11.60 บาท บวก 0.90 บาท หรือ 8.41% สูงสุดที่ 11.70 บาท ต่ำสุดที่ 10.80 บาท มูลค่าซื้อขายที่ 124.33 ล้านบาท โบรกฯ มองกำไรปี 60 โตก้าวกระโดด เคาะเป้าเฉียด 17 บ.

28 ก.ย. 2559

ผู้สื่อข่าวรายงานว่า ราคาหุ้นบริษัท โพลีเพล็กซ์ (ประเทศไทย) จำกัด (มหาชน) หรือ PTL ณ เวลา 14.55 น. ราคาอยู่ที่ 11.60 บาท บวก 0.90 บาท หรือ 8.41% สูงสุดที่ 11.70 บาท ต่ำสุดที่ 10.80 บาท มูลค่าซื้อขายเพิ่มขึ้นอย่างมีนัยสำคัญที่ 124.33 ล้านบาท 

ด้าน บล. ซีไอเอ็มบี (ประเทศไทย) ระบุในบทวิเคราะห์ฯ คาดรายได้ในปี 2560 ใกล้เคียงกับปี 2559 ที่ระดับ 12,500 ล้านบาท แต่กำไรสุทธิในปีนี้ หากคิดจากอัตรากำไรสุทธิที่ประมาณ 12-14% ของรายได้ จะมีกำไรสุทธิไม่ต่ำกว่า 1,500 ล้านบาท คิดเป็นกำไรต่อหุ้นเท่ากับ 1.67 บาทต่อหุ้น
ทั้งนี้ถ้าพิจารณามูลค่าเหมาะสมด้วย P/E ประมาณ 10 เท่า จะได้ราคาที่น่าสนใจประมาณ 16.70 บาท แต่ราคาหุ้นในอดีตซื้อขายกันที่ P/E ประมาณ 20 เท่า จึงทำให้ราคาหุ้นของ PTL มีโอกาสปรับตัวเพิ่มขึ้นไปได้ถึงระดับ 30-32 บาท